20/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.22536 LEITOSA, S. A. U., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 125.996 m 3 /ano de augas residuais industriais e de escorrega depuradas ao rego de Monte Neme (cunca da costa da Coruña entre A Coruña e Camariñas), de 59.100 m 3 /ano de augas residuais industriais de escorrega ao rego de Porriños (cunca da costa da Coruña entre A Coruña e Camariñas) e de 468 m 3 /ano de augas residuais fecais depuradas por infiltración no terreo (cunca da costa da Coruña entre A Coruña e Camariñas), todas elas procedentes dunha explotación mineira asentada no cerro de Monteneme, nas parroquias de Razo (T. M. Carballo) e Leiloio (T. M. Malpica de Bergantiños). As augas residuais industriais de escorrega xeradas na zona de instalacións e as augas residuais industriais procedentes do circuíto de lavado de áridos son conducidas cara un sistema de decantación composto por dúas balsas escavadas no terreo e dispostas en serie de 4.580 e 3.089 m 2 de superficie, e cunha profundidade media de 4 metros. Parte das augas residuais almacenadas nestas balsas son bombeadas ao proceso para a súa reutilización no lavado de áridos. As augas residuais industriais tratadas son vertidas por rebouse dende a segunda balsa de decantación a través dunha condución de alivio de PVC de 30 cm de diámetro á cuneta dunha pista forestal existente na zona no punto de coordenadas UTM: X=521.976; Y=4.791.470; pola que discorren ata a súa incorporación ao rego de Monteneme (cunca da costa da Coruña entre A Coruña e Camariñas) no punto de coordenadas UTM: X=522.085; Y=4.791.375. No punto de vertido á cuneta disporase encachado de pedra. As augas residuais industriais de escorrega xeradas na zona de explotación son conducidas cara unha balsa de decantación localizada no oco da explotación, de 1.500 m 2 de superficie e 4 m de profundidade. As augas residuais industriais almacenadas nesta balsa son vertidas mediante bomba sobre pontona de 20 m 3 /h de capacidade á cuneta dunha devasa existente na zona, no punto de coordenadas UTM: X=521.828; Y=4.792.119; incorporándose posteriormente á cuneta dunha pista forestal no punto de coordenadas UTM: X=521.674; Y=4.792.519; e finalmente ao rego de Porriños (cunca da costa da Coruña entre A Coruña e Camariñas) no punto de coordenadas UTM: X=522.233; Y=4.792.683. Na zona de vertido disporase bala de palla e encachado de pedra. As augas residuais fecais procedentes dos vestiarios (360 m 3 /ano) son tratadas nun sistema deseñado para 13 habitantes equivalentes composto por fosa séptica de 3000 L dotada de difusor de entrada e prefiltro á saída; e filtro biolóxico percolador de 3000 L e 0,82 m de altura de recheo. As augas residuais fecais depuradas son infiltradas no terreo (cunca da costa da Coruña entre A Coruña e Camariñas) no punto de coordenadas UTM: X=521.729; Y=4.791.483, mediante catro zanxas filtrantes dispostas en paralelo de 25 m de lonxitude e 0,8-0,45 m de anchura, con condución de drenaxe de 0,15 m de diámetro. As augas residuais fecais procedentes das oficinas (108 m 3 /ano) son tratadas nun sistema deseñado para 4 habitantes equivalentes composto por fosa séptica de 1.000 litros, dotada de difusor de entrada e prefiltro á saída, e filtro biolóxico percolador de 1.000 litros e 0,76 m de altura de recheo. As augas residuais fecais depuradas son infiltradas no terreo (cunca da costa da Coruña entre A Coruña e Camariñas) no punto de coordenadas UTM: X=521.699; Y=4.791.337, mediante catro zanxas filtrantes dispostas en paralelo de 25 m de lonxitude e 0,8-0,45 m de anchura, con condución de drenaxe de 0,15 m de diámetro. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño, de Santiago de Compostela, e no Servizo Territorial Norte de Augas de Galicia, sito na rúa Wenceslao Fernández Flórez, 1, da Coruña, onde se atopa exposto o proxecto para que poida ser examinado por quen desexe. Santiago de Compostela, 3 de outubro de 2011. O xefe da Área de Vertidos, e. f. Asdo.: Francisco Julio Gutiérrez García